open-index/open-wikipedia-markdown huggingface dataset:
The Yardbirds

**The Yardbirds** — ინგლისური როკ-ჯგუფი, ჩამოყალიბებული 1963 წელს. 1960-იანებში მას ჰქონდა მთელი რიგი ჰიტების, მათ შორის - „For Your Love“, „Heart Full of Soul“, „Shapes of Things“ და „Over Under Sideways Down“. ჯგუფში დაიწყო გიტარისტების, ერიკ კლეპტონის, ჯიმი პეიჯის და ჯეფ ბეკის კარიერა - ყოველი მათგანი შემდგომში *Rolling Stone*-ის ყველა დროის 100 უდიდესი გიტარისტის სიაში მოხვდა.

ჯგუფი, რომელიც ცნობილი იყო ინსტრუმენტული შუალედური იმპროვიზაციებით, შემდგომში ასრულებდა კომპოზიციებს პოპ-მუსიკის, ფსიქოდელიური და მძიმე როკის ელემენტებით. მან გავლენა იქონია 1960-იანებში ჩამოყალიბებულ ტრადიციებზე, რომლებიც უკავშირდება ელექტროგიტარის ჟღერადობას. ჯგუფის საავტორო კომპოზიციების დიდი ნაწილის ავტორები იყვნენ ვოკალისტი კით რელფი, დრამერი ჯიმ მაკ-კარტი და ბასისტი და პროდიუსერი პოლ სემუელ-სმითი. ისინი, რიტმულ გიტარისტ და ბასისტ კრის დრეიასთან ერთად, შეადგენდნენ ჯგუფის ძირითად ნაწილს.

ჯგუფის გავლენა დროთა განმავლობაში გაიზარდა. მათ იქონიეს გავლენა ისეთ კოლექტივებზე, როგორიც არიან Count Five და The Shadows of Knight., საფუძველი ჩაუყარა პანკ-როკის, პროგრესული როკის და მძიმე მეტალის, ისევე, როგორც სხვა ჟანრების ადრეულ ფორმებს.

1968 წელს ჯგუფი დაიშალა. ჯიმი პეიჯი, წამყვანი გიტარისტი, ლედ ზეპელინის წევრი გახდა, რელფის და მაკ-კარტის მიერ ჩამოყალიბდა სიმფონიური როკ-ჯგუფი Renaissance. The Yardbirds 1990-იანებში აღდგა, მაკ-კარტის, დრეიას და სხვა ახალი წევრების მონაწილეობით. ისინი 1992 წელს გახდნენ როკ-ენ-როლის დიდების დარბაზის წევრები. *Rolling Stone*-მა კოლექტივი შეიყვანა „ყველა დროის 100 უდიდესი შემსრულებლის“ სიაში და VH1-ის „მძიმე როკის 100 უდიდესი შემსრულებლის“ სიაში #37 ადგილს იკავებდა.

## დისკოგრაფია
* *Five Live Yardbirds* (1964)
* *For Your Love* (1965)
* *Having a Rave Up with The Yardbirds* (1965)
* *Roger the Engineer* (1966)
* *Little Games* (1967)
* *Birdland* (2003)

## რესურსები ინტერნეტში
* 
* 

## სქოლიო

კატეგორია:ერიკ კლეპტონი
კატეგორია:ჯიმი პეიჯი
კატეგორია:ინგლისური ბლუზ-როკ ჯგუფები
კატეგორია:1963 წელს ჩამოყალიბებული ჯგუფები
კატეგორია:ბრიტანული ფსიქოდელიური როკ-ჯგუფები
კატეგორია:როკ-ენ-როლის დიდების დარბაზში შესული შემსრულებლები
კატეგორია:1968 წელს დაშლილი ჯგუფები
კატეგორია:ბრიტანული შემოჭრის შემსრულებლები
ალეკო ელისაშვილი

**ალექსანდრე (ალეკო) ელისაშვილი** (დ.  17 იანვარი, 1978, თბილისი) — თბილისზე მზრუნველთა გაერთიანება „ტფილისის ჰამქარის“ დამფუძნებელი, ქართველი ჟურნალისტი, პოლიტიკოსი, საბურთალოს დამოუკიდებელი დეპუტატი თბილისის საკრებულოში (ყოფილი). მონაწილეობდა თბილისის მერის 2017 წლის არჩევნებში. პოლიტიკური პარტია „მოქალაქეები“-ს ლიდერი. საქართველოს მე-10 მოწვევის პარლამენტის წევრი 2020 წლიდან.

## ბიოგრაფია
ალექსანდრე ელისაშვილი დაიბადა თბილისში. პოლიტოლოგიის მიმართულებით თბილისის ივანე ჯავახიშვილის სახელობის სახელმწიფო უნივერსიტეტის დასრულების შემდეგ 1996 წლიდან ეწევა ჟურნალისტურ საქმიანობას „დილის გაზეთსა“ და „მერიდიანი 44“-ში. 1998 წლიდან იყო პროგრამა „ალიონის“ წამყვანი, მოგვიანებით მუშაობდა სახელმწიფო რადიოს I არხისა  და რადიო „ორი“-ს საინფორმაციო პროგრამების და „პიკის საათი“-ს წამყვანად, ასევე იყო რადიო „იმედი“-ს საინფორმაციო პროგრამის კორესპონდენტი.

## ჟურნალისტური საქმიანობა
2004–2007 წლებში მუშაობდა „მეცხრე არხი“-ს საინფორმაციო კორესპონდენტად, მოგვიანებით, 2004–2007 წლებში - რადიო „თავისუფლება“-ს ჟურნალისტად. 2006–2012 წლებში ასრულებდა თბილისზე მზრუნველთა გაერთიანება „ტფილისის ჰამქრი“-ს თავმჯდომარის უფლება-მოვალეობებს. 2007–2009 წლებში იყო ტელევიზია „მაესტრო“-ს ჟურნალისტი. 2008–2014 წლებში იყო ტელევიზია „კავკასიას“ ჟურნალისტი.

## შემდგომი პოლიტიკური კარიერა 
მონაწილეობას იღებდა თბილისის მერის 2017 წლის არჩევნებში, სადაც ხმათა 17,49% მიიღო და მეორე ადგილი დაიკავა. 2020 წლის 4 აგვისტოს ახალი პარტია — „მოქალაქეები“ წარადგინა.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ალეკო ელისაშვილი — მოქალაქეები“.

## ომი უკრაინაში
2022 წლის 13 მარტს ელისაშვილმა საკუთარ სოციალურ ქსელში განაცხადა, რომ უკრაინაში იმყოფება და მოხალისე მებრძოლთა უცხოურ ლეგიონს შეუერთდა.

## რესურსები ინტერნეტში 
* 
* 

## სქოლიო
კატეგორია:შეწყალების კომისიის თავმჯდომარეები
კატეგორია:დაბადებული 1978
კატეგორია:დაბადებული 17 იანვარი
კატეგორია:საქართველოს X მოწვევის პარლამენტის წევრები
კატეგორია:თბილისში დაბადებულები
კატეგორია:ცოცხალი ადამიანები
სტანისლავ ნიეჯვიეცკი

**სტანისლავ ნიეჯვიეცკი** (; დ. 23 მაისი, 1890, შაიკუნი, ვილნიუსის გუბერნია — გ. 1977, ჟელონა გურა) — პოლონელი არქეოლოგი და ფოტოგრაფი.

## ბიოგრაფია
დაამთავრა რუსული სკოლა. მეფის რუსეთის ნიკოლოზ II-ის დროს მან მიიღო კაპიტნის ხარისხი. 1917 წლის ცნობილი მოვლენების შემდეგ ის ჯერ ამიერანსკავკასიაში შემდეგ კი სპარსეთში მუშაობდა როგორც არქოლოგი და ფოტოგრაფი. მას მიმოწერა ჰქონდა გამომცემლობა "პოლონელ ფოტოგრაფში", სადაც აქვეყნებდა მის მიერ სპარსეთში გდაღებულ ფოტოებს. მეორე მსოფლიო ომის შემდეგ ის დასახლდა ჟელონა გურაში. გარდაიცვალა 87 წლის ასაკში.
 
## რესურსები ინტერნეტში
* Stanislaw Niedzwiecki Project

კატეგორია:პოლონელი ფოტოგრაფები
კატეგორია:პოლონელი არქეოლოგები
კატეგორია:დაბადებული  23 მაისი
კატეგორია:დაბადებული 1890
კატეგორია:გარდაცვლილი 1977
იანიჩრების აღების სია

მინი|იანიჩართა აღა
ამ სტატიაში წარმოდგენილია ოსმალეთის იმპერიის მთავარი ჯარის, იანიჩარების აღების სია.

## XVI საუკუნე
## XVII საუკუნე
## XVIII საუკუნე
## XIX საუკუნე
## იხილეთ აგრეთვე
* იანიჩარები

## სქოლიო
კატეგორია:ხალხთა სიები საქმიანობის მიხედვით
ნეილ სმელზერი

**ნეილ ჯოზეფ სმელზერი** (; დ. 22 ივლისი 1930, კაჰოკა, მისური, აშშ — გ. 2 ოქტომბერი 2017, ბერკლი, კალიფორნია, აშშ) — ბერკლის კალიფორნიის უნივერსიტეტის სოციოლოგიის ემერიტუს-პროფესორი. აქტიური მკვლევარი 1958—1994 წლებში. მისი კვლევა ეხებოდა კოლექტიური ქცევას, სოციოლოგიურ თეორიას, ეკონომიკურ სოციოლოგიას, განათლების სოციოლოგიას, სოციალურ ცვლილებას და შედარებით მეთოდებს. სიცოცხლის მანძილზე მრავალ მიღწევას შორის, სმელზერმა „საფუძველი ჩაუყარა ეკონომიკურ სოციოლოგიას“.

## განათლება და კარიერა 
სმელზერმა, 1952 წელს მიიღო ჰარვარდის უნივერსიტეტის ბაკალავრის ხარისხი, სოციალური ურთიერთობების განყოფილებაში. 1952-54 წლებში როდსის სტიპენდიატი იყო და სწავლობდა ეკონომიკას, ფილოსოფიასა და პოლიტიკას ოქსფორდის უნივერსიტეტში, შედეგად მიენიჭა ბაკალავრის ხარისხი. 24 წლის ასაკში, მისი პირველი ნაშრომი „ეკონომიკა და საზოგადოება“ დაიწერა, ტალკოტ პარსონსთან თანამშრომლობით, რომელიც პირველად 1956 წელს გამოქვეყნდა. 1958 წელს დოქტორის ხარისხი მიენიჭა ჰარვარდის სოციოლოგიის ფაკულტეტზე და გახდა *სტიპენდიის საზოგადოების* უმცროსი წევრი. მას ჰარვარდის დამთავრების შემდეგ, ბერკლიში გაწევრიანების ერთი წლის ვადა მიეცა. 31 წლის ასაკში, 1961 წელს *ამერიკული სოციოლოგიური მიმოხილვის* სამეცნიერო ჟურნალის ყველაზე ახალგაზრდა რედაქტორი იყო, ბერკლიში გადასვლიდან მხოლოდ 3 წლის შემდეგ.

1994-2001 წლებში, „ქცევითი მეცნიერებების გარღმავებული სწავლების ცენტრის“ მეხუთე დირექტორი იყო. 1994 წელს დატოვა თავისი თანამდებობა და ახლა ემერიტუს-პროფესორია.

## პუბლიკაციები 
* *ეკონომიკა და საზოგადოება: ეკონომიკური და სოციალური თეორიის ინტეგრაციის შესწავლა*. (ტალკოტ პარსონსთან ერთად) (1956) 
* *კოლექტიური ქცევის თეორია*. (1962) 
* *ეკონომიკური ცხოვრების სოციოლოგია*. (1963)
* *სოციალური პარალიჩი და სოციალური ცვლილება: ბრიტანული სამუშაო კლასის განათლება მეცხრამეტე საუკუნეში*. (1991)
* *ფსიქოანალიზის სოციალური საზღვრები*. (1998)
* *თანამედროვე უნივერსიტეტის დინამიკა: ზრდა, აკრეცია და კონფლიქტი*. (2013)

## ლიტერატურა
*რიჩარდ სვიდბერგი, *ეკონომიკა და სოციოლოგია: მათი საზღვრების გადანაწილება: საუბრები ეკონომისტებთან და სოციოლოგებთან*, პრინსტონის უნივერსიტეტის გამომცემლობა 1990.
*ტ.ჯ. სულივანი, კ.ს. ტომპსონი (1986), „კოლექტიური ქცევა და სოციალური ცვლილება“ *სოციოლოგია: ცნებები, საკითხები და პროგრამები*, ნაწილი 12. მაკმილანი, ნიუ-იორკი.

## რესურსები ინტერნეტში
* ფაკულტეტის ემერიტუს-პროფესორი 

## სქოლიო
კატეგორია:ამერიკელი სოციოლოგები
სატახტოთა თამაში (სეზონი 6)

ამერიკული ფენტეზის ჟანრის ტელესერიალ **„სატახტოთა თამაშის“** მეექვსე სეზონის პრემიერა გაიმართა HBO-ზე, 2016 წლის 24 აპრილს და დასრულდა 26 ივნისს. მასში შესულია 10 ეპიზოდი, რომელთაგან თითო 50-60 წუთის ხანგრძლივობის არის. სეზონი ეფუძნება ჯორჯ რეიმონდ რიჩარდ მარტინის რომანების სერიის „ყინულისა და ცეცხლის სიმღერა“ წიგნებს „ნადიმი ყვავებისთვის“, „ცეკვა დრაკონებთან“ და მომავალი, ჯერჯერობით გამოუქვეყნებელი რომანის „ზამთრის ქარები“ ელემენტებს სერიალის რეჟისორები არიან დევიდ ბენიოფი და დ. ბ. უაისი. 2015 წლის 8 აპრილს HBO-მ მეხუთე და მეექვსე სეზონების წარმოება შეუკვეთა. გადაღება 2015 წლის ივლისში დაიწყო, ძირითადად - ჩრდილოეთ ირლანდიაში, ესპანეთში, ისლანდიაში, კანადაში და ხორვატიაში გადაღებებით.

სერიალის მოქმედება მიმდინარეობს გამოგონილ სამყაროში, ძირითადად - კონტინენტზე, რომელსაც ვესტეროსი ეწოდება. სიუჟეტის მეორე ხაზი მიმდინარეობს ესოსის სახელით ცნობილ მეორე კონტინენტზე. ისევე, როგორც ორიგინალურ რომანში, ამ სეზონში ყურადღება გამახვილებულია მეფეების ომზე. ამ სეზონში სტარკები ამარცხებენ ბოლტონებს და იბრუნებენ უინტერფელს. ჯონ სნოუ ჩრდილოეთის მეფედ არის აღიარებული. პარალელურად ტირიონის მცდელობისა, მართოს მიერინი, დეინერისი დოთრაკელებთან ტყვეობაშია. სამეფო ნავსაყუდელში ცდილობენ პატიმრობიდან მარჯერი და ლორას ტირელების გათავისუფლებას, მაგრამ ორივე ნებდება და მისი უბეღურესობის ძალაუფლება იზრდება. საბოლოოდ, სანამ სამსჯავროზე მივა, სერსი აფეთქებს დიდ სეპტას, კლავს მეტოქეებს, მაგრამ მისი შვილი ტომენი თავს იკლავს. სერსი ხდება ვესტეროსის ერთპიროვნული მმართველი-დედოფალი. ელარია სენდი და ობერინ მარტელის სამი ბასტარდი ასული კლავენ დორან და ტრისტან მარტელებს და დორნში გაბატონდებიან, ხოლო ოლენა ტირელი ელარიასთან ერთიანდება, სერსის წინააღმდეგ. ესოსში დეინერის ტარგარიენი კჰალ მოროსთან ტყვეობაში, მაგრამ ყველას ცეცხლში წვამს, იმორჩილებს დოთრაკელებს და უბრუნდება მიერინს.

## ეპიზოდები

## გამოხმაურება
### კრიტიკოსების გამოხმაურებები
### რეიტინგები
## რესურსები ინტერნეტში
* ოფიციალური აშშ საიტი
* ოფიციალური ბრიტანული საიტი 
* 
* 

## სქოლიო
კატეგორია:2016 წლის ამერიკული სატელევიზიო სეზონები
სეზონი 6
კუკუ მორეი

**კუკუ მორეი**, უბრალოდ კუკუ ან , (დ. 1928 — გ. 30 სექტემბერი, 1981) — ინდურ-ინგლისური წარმოშობის ინდური კინოს  მოცეკვავე და მსახიობი. 1940-50-იან წლებში იყო ბოლივუდის ფილმების ცეკვის დედოფალი. აგრეთვე ცნობილი იყო „რეზინის გოგონას“ სახელითაც. ბოლო მონაცემებით დასტურდება, რომ კუკუს ნამდვილი სახელი იყო კუკუ მორეი (Cuckoo Moray).

## ადრეული კარიერა 
კუკუ მორეის დებიუტი ეკრანზე შედგა ფილმში „Arab Ka Sitara“ 1946 წელს. შემდეგ იყო ფილმი „Stum Chandi“, ფართო აუდიტორიამ, კინო-კრიტიკოსებმა და რეჟისორებმა სწრაფად მიაქციეს ყურადღება ნიჭიერ მოცეკვავეს. ამ პერიოდში კუკუს კარიერაში გარდამტეხი იყო მეჰბუბ ხანის ფილმები. მისმა საცეკვაო ნომერმა ფილმიდან „Anokhi Ada“ (1948) დააფუძვნა ეპოქის წამყვან მოცეკვავედ. რეჟისორ მეჰბუბ ხანის 1952 წლის ფილმი „Aan“ ერთადერთი ფერადი ფილმია კუკუ მორეის მონაწილეობით. მხოლოდ ერთი საცეკვაო ნომრის შესრულებისათვის კუკუს უხდიდნენ 6000 რუპიას., რაც შესაშური ხელფასი იყო 50-იან წლებში.

## გვიანდელი ხანა 
კუკუ მორეი დარჩა ეპოქის საუკეთესო მოცეკვავედ, სანამ კინოინდუსტრიაში არ გამოჩნდნენ შემდეგი თაობის მოცევავეები ჰელენი,  პადმინი და ვიჯაიანთიმალა. კუკუ იყო ინგლისურ-ბირმული წარმოშობის მოცეკვავის ჰელენის ოჯახის მეგობარი. კუკუ მორეი ცნობილი იყო თავისი უანგარო დახმარებით და ხელშეწყობით უცნობი მსახიობების მიმართ. მან წაიყვანა პირველად 13 წლის ჰელენი ფილმებში „Shabistan“ და „Awaara“ (ორივე 1951) გადასაღებად. მოგვიანებით კუკუ მორეი და ჰელენი კვლავ ერთად გამოჩნდნენ ფილმებში „Chalti Ka Naam Gaadi“ (1958) და „Yahudi“ (1958). მისი ბოლო ფილმი იყო „Mujhe Jeene Do“ (1963), რის შემდეგაც იგი საბოლოოდ გაუჩინარდა კინო ინდუსტრიიდან.

კუკუ მორეი გარდაიცვალა 53 წლის ასაკში 1981 წლის 30 სექტემბერს კიბოს სიმსივნით. მისი ავადმყოფობის პერიოდში იგი მთლიანად იყო მივიწყებული კინოინდუსტრიის მიერ.

## ფილმოგრაფია 
## რესურსები ინტერნეტში
*
* სრული ფილმოგრაფია და ბიოგრაფია, Cuckoo (ფრანგული) 

## სქოლიო
კატეგორია:ინდოელი მოცეკვავეები
კატეგორია:ინდოელი მომღერლები
კატეგორია:ინდოელი მსახიობები
კატეგორია:ინდოელი რეჟისორები
კატეგორია:დაბადებული 1928
კატეგორია:გარდაცვლილი 30 სექტემბერი
კატეგორია:გარდაცვლილი 1981
სენეგალის დემოგრაფია

მინი|სენეგალის მოსახლეობა (მილიონებში).
სტატია მოიცავს სენეგალის მოსახლეობის ისეთ დემოგრაფიულ მონაცემებს როგორიცაა: სიმჭიდროვე, ეთნიკური ჯგუფები, განათლების და ჯანმრთელობის დონე, ეკონომიკური სტატუსი, რელიგიური კუთვნილება და სხვა ასპექტები.

სენეგალის მოსახლეობის დაახლოებით 70% სოფლად ცხოვრობს. სიმჭიდროვე ერთ კვადრატულ კილომეტრზე 2-დან 77 ადამიანამდე მერყეობს. სენეგალში დაახლოებით 50 000 ევროპელი (ძირითადად ფრანგები) ასევე ლიბანელები და ვიეტნამელები ცხოვრობენ. ოფიციალური ენა ფრანგულია, თუმცა მას რეგულარულად მხოლოდ წერა-კითხვის მცოდნე უმცირესობა იყენებს. უმეტესობა ადგილობრივ ენებზე საუბრობს, რომელთა შორისაც ყველაზე ფართოდ ვოლოფი გამოიყენება.

## მოსახლეობა 
1950 წელს სენეგალის მოსახლეობა მხოლოდ 2,416,000-ს შეადგენდა, ხოლო 2010 წლისთვის უკვე 12,434,000 ადამიანს. მათ შორის 15 წელზე ნაკლები ასაკის მქონე ბავშვები მთლიანი მოსახლეობის 43.7%-ს შეადგენდნენ, 15-65 ასაკის ადამიანები 53.9% ხოლო 65 წელს გადაცილებული 2.4%-ს.

## ეთნიკური ჯგუფები 
სენეგალის ყველაზე მსხვილი ეთნიკური ჯგუფებია: ვოლოფი 38.7%, ფულბე 26.5%, სერერები 15%, მანდინკა 4.2%, ჯოლა 4%, სონინკები 2.3%, და სხვა მცირე ჯგუფები 9.3% (მათ შორის 50,000 ევროპელი და ლიბანელები) (2010–2011 est.)

## ენები 
სენეგალის ოფიციალური ენაა ფრანგული, ასევე გავრცელებულია შემდეგი ადგილობრივი ენებიც: ვოლოფი, პილაარი, სერერი, ჯოლა, მანდიკა.

## რელიგია 
სენეგალის მოსახლეობა რელიგიური კუთვნილების მიზედვით იყოფა შემდეგნაირად:
*ისლამი 95.4% (ძირითადად სუფიზმი)
*ქრისტიანობა 4.2% (ძირითადად რომის კათოლიკური ეკლესია)
*ანიმიზმი 0.4%

## იხილეთ აგრეთვე 
*სენეგალი

## რესურსები ინტერნეტში 
* 

## სქოლიო 
კატეგორია:დემოგრაფია ქვეყნების მიხედვით
ასმა ალ-ასადი

**ასმა ალ-ასადი** (; *დაბადებული* **ასმა ბინტ ფავაზ ახრასი** (); დ. 11 აგვისტო 1975, ლონდონი, გაერთიანებული სამეფო) — სირიის პირველი ლედი. დაიბადა ლონდონში, სირიელი მშობლების ოჯახში და 19 წლის ასაკში, სირიის ამჟამინდელ პრეზიდენტზე, ბაშარ ალ-ასადზე დაქორწინდა.

დაიბადა და გაიზარდა გაერთიანებული სამეფოში, სადაც 1996 წელს ლონდონის სამეფო კოლეჯი დაამთავრა კომპიუტერული მეცნიერება და ფრანგულ ლიტერატურა, ბაკალავრის ხარისხით. ასმას საინვესტიციო და საბანკო საქმეში კარიერა ჰქონდა და ჰარვარდის უნივერსიტეტში მაგისტრატურის გავლას აპირებდა, როდესაც იგი 2000 წლის დეკემბერში ბაშარ ალ-ასადზე დაქორწინდა.

მან დატოვა თავისი საინვესტიციო საბანკო საქმიანობა მას შემდეგ, რაც დაქორწინდა და დარჩა სირიაში, სადაც მას სამი შვილი ეყოლა. პირველი ლედის თანამდებობაზე, მან მნიშვნელოვანი როლი შეასრულა ქვეყნის სოციალურ და ეკონომიკურ განვითარებაში, როგორც ნაწილი ბაშარის მმართველობის დროინდელი რეფორმების, რომელიც შეჩერდა სირიის სამოქალაქო ომის დაწყების გამო.

მიმდინარე სამოქალაქო ომის შედეგად, ასად და სირიის სხვა მაღალჩინოსნებს დაუესდათ ეკონომიკური სანქციები, რამაც ასმა არასასურველ პიროვნებად გამოაცხადა ევროკავშირში, შიდეგად ის ევროკავშირის წევრ ქვეყნებში ვერ ჩადის, გარდა გაერთიანებული სამეფოსა, რომლის მოქალაქეცაა.

## ადრეული წლები და განათლება 
ასადი დაიბადა 1975 წლის 11 აგვისტოს ლონდონში, როგორც ასმა ახრასი, კრომველის საავადმყოფოს კარდიოლოგის ფავაზ ახრასის და მისი მეუღლის, საჰარ ახრასის (დაბადებული *ოტრი*), ლონდონში სირიის საელჩოს ყოფილი პირველი მდივნის ოჯახში.

გაიზარდა ლონდონის აკტონის რაიონში, სადაც დადიოდა ტბიფორდის ეკლესიის ინგლისის უმაღლეს სკოლაში და მოგვიანებით ლონდონის დედოფლის კოლეჯში, რომელიც გოგონათა კერძო სკოლაა. 1996 წელს დაამთავრა ლონდონის სამეფო კოლეჯი ბაკალავრის სამეცნიერო ხარისხით, კომპიუტერული მეცნიერების და ფრანგული ლიტერატურის განხრით. იგი ფლობს ინგლისურ, არაბულ, ფრანგულ და ესპანურ ენებს. იგი თავისი საბანკო გამოცდილებას აფასებს, როგორც დაკმაყოფილებელი „ანალიტიკურ აზროვნებასა“ და „ბიზნესის მართვაში“.

## პირველი ლედი 
[thumb|ასმა ასადი და ბრაზილიის პირველი ლედი [მარისა ლეტიცია ლულა და სილვა, დამასკის ეროვნული მუზეუმი, 3 დეკემბერი 2003]]
2000 წლის ივნისში ჰაფეზ ასადის გარდაცვალების შემდეგ, ბაშარმა პრეზიდენტობის პოსტი დაიკავა. 2000 წლის ნოემბერში, ასმა გადავიდა სირიაში და იმავე წლის დეკემბერში დაქორწინდა ბაშარზე. ქორწინება ბევრს გაუკვირვდა, რადგან ქორწინებამდე მედიასაშუალებებში არ გახმოვანებულა მათი სიყვარულის ისტორია. ბევრმა ეს კავშირი განიხილა, როგორც შერიგების და პროგრესის ნაბიჯი ახალი რეფორმირებული მთავრობის მხრიდან, რადგან ასმა გაიზარდა გაერთიანებულ სამეფოში და წარმოადგენს სუნიტურ ისლამს, ხოლო ბაშარი ალავიტია.

## პირადი ცხოვრება 
ასმას და ბაშარ ალ ასადს სამი შვილი ჰყავთ. მათი პირველი ვაჟი, ჰაფეზი, რომელიც ბაშარის მამის პატივსაცემად დაარქვეს, 2001 წელს დაიბადა, მათი ერთადერთი ქალიშვილი ზეინი 2003 წელს, ხოლო მეორე ვაჟი ქარიმი 2004 წელს დაიბადა.

## რესურსები ინტერნეტში
*
*
*
*
*Vogue: A Rose in the Desert

## სქოლიო
კატეგორია:დაბადებული 11 აგვისტო
კატეგორია:დაბადებული 1975
კატეგორია:ასადების ოჯახი
კატეგორია:სირიის პირველი ქალბატონები
კატეგორია:ცოცხალი ადამიანები
კატეგორია:ლონდონში დაბადებულები
Kung Fu Junkie

**Kung Fu Junkie** — ქართული ინგლისურენოვანი პოპ-ელექტრო ჯგუფი, რომელიც 2007 წელს ჩამოყალიბდა. ჯგუფი დამაარსებლები არიან: ზურა ჯიშკარიანი იგივე ზომბი ან Dillla al Sukhumi (ვოკალი), თაზო ლიპარტელიანი იგივე გრინჩი (ვოკალი, კლავიშებიანი საკრავები, ეფექტები), არჩილ ქელბაქიანი, იგივე Farchila (გიტარა). შემდეგ ჯგუფს შემოუერთდნენ ანანო სიხარულიძე (Back vocals), ამიკო ნინუა იგივე Cutkill (Mc-ing). ფარჩილას  ჯგუფიდან წასვლის შემდეგ, ჯგუფს შემოუერთდა  თემურ ეზუგბაია იგივე  Vinda Folio, Cutkill-ის ჯგუფიდან წასვლის შემდეგ კი, - მაქსიმე მაჩაიძე იგივე Luna997. თაზოს თვიტმკვლელობის შემდეგ ჯგუფი დაიშალა. KFJ თავიანთ შემოქმედებას მოიხსენიებდნენ, როგორც ევრაზიულ გნოსტიკურ პოპს. მათი მთავარი ლოზუნგი იყო Dance or Die.  

## რესურსები ინტერნეტში
*
*

კატეგორია:ქართული ელექტრონული ჯგუფები
კატეგორია:2007 წელს ჩამოყალიბებული ჯგუფები
სატახტოთა თამაში (სეზონი 5)

ამერიკული ფენტეზის ჟანრის ტელესერიალ **„სატახტოთა თამაშის“** მეხუთე სეზონის პრემიერა გაიმართა HBO-ზე, 2015 წლის 12 აპრილს და დასრულდა 14 ივლისს. მასში შესულია 10 ეპიზოდი, რომელთაგან თითო 50-60 წუთის ხანგრძლივობის არის. სეზონი ეფუძნება ჯორჯ რეიმონდ რიჩარდ მარტინის რომანების სერიის „ყინულისა და ცეცხლის სიმღერა“ წიგნებს „ნადიმი ყვავებისთვის“ და „ცეკვა დრაკონებთან“, თუმცა მასში აგრეთვე გამოიყენება ეპიზოდები მომავალი, ჯერჯერობით გამოუქვეყნებელი რომანიდან „ზამთრის ქარები“, ისევე, როგორც მასალა, რომელიც მარტინის ორიგინალურ ნაწარმოებში არ არის წარმოდგენილი. სერიალის რეჟისორები არიან დევიდ ბენიოფი და დ. ბ. უაისი. 2014 წლის 8 აპრილს HBO-მ მეხუთე სეზონის წარმოება შეუკვეთა. გადაღება 2014 წლის ივლისში დაიწყო, ძირითადად - ჩრდილოეთ ირლანდიაში, ესპანეთში და ხორვატიაში გადაღებებით.

სერიალის მოქმედება მიმდინარეობს გამოგონილ სამყაროში, ძირითადად - კონტინენტზე, რომელსაც ვესტეროსი ეწოდება. სიუჟეტის მეორე ხაზი მიმდინარეობს ესოსის სახელით ცნობილ მეორე კონტინენტზე. ისევე, როგორც ორიგინალურ რომანში, ამ სეზონში ყურადღება გამახვილებულია მეფეების ომზე. სამეფო ნავსაყუდელში რელიგიური ფანატიზმი ზეობს და ყველაფერი რელიგიური დაჯგუფების, „ბეღურების“ ხელში გადადის. სანსა ხდება რემსის ცოლი და დიდი წამების გზას გადის. ღამის აბგურის წევრები ჯონ სნოუს მოღალატედ თვლიან და კლავენ. სტანისი მარცხდება ბოლტონებთან ბრძოლაში და მას ბრიენა კლავს. დორნში სურთ ობერინ მარტელის დაღუპვისთვის შურისძიება და ჯეიმეს, რომელიც პრინცესა მირსელას წასაყვანად მოდის, გააყოლებენ გოგონას, მაგრამ ამავე დროს, გზად სატახტო ქალაქისკენ იგი კვდება, მოწამლული ელარიას მიერ. არია ხდება იაქენ ჰ'გარის შეგირდი. ხოლო ტირიონი ხდება დეინერისის მრჩეველი. 

## ეპიზოდები

## გამოხმაურება
### კრიტიკოსების გამოხმაურებები
### რეიტინგები
## რესურსები ინტერნეტში
* ოფიციალური აშშ საიტი
* ოფიციალური ბრიტანული საიტი  
* 
* 

## სქოლიო
კატეგორია:2015 წლის ამერიკული სატელევიზიო სეზონები
სეზონი 5
მატერია

**მატერია** ( „ნივთიერება“) — ფიზიკური სუბსტანცია, რომელიც შედგება ფიზიკური ობიექტებისაგან.

ყველაფერი რაც რეალურად არსებობს სამყაროში, მატერიაა. მატერიას, რომლისგანაც შედგება ფიზიკური სხეული, ნივთიერება ეწოდება. ნივთიერებაა: ჰაერი, წყალი, მიწა, ხე, ლითონები. მაგრამ ბუნებაში არ შეიძლება ყველაფერს ეწოდოს ნივთიერება. მაგალითად, სინათლე, რადიოტალღები, ელექტრული და მაგნიტური ველები არ წარმოადგენენ ნივთიერებას. ეს არის მატერიის არსებობის სხვა ფორმა — მას ველი ეწოდება. მატერია არსებობს ნივთიერებისა და ველის სახით.

სამყაროს მრავალსაუკუნოვანმა შესწავლამ მეცნიერები მიიყვანა დასკვნამდე, რომ მატერია არ არსებობს მოძრაობის გარეშე –– მოძრაობა მატერიის ძირითადი თვისებაა. სამყარო მოძრავი მატერიაა. ბუნებაში ნებისმიერი მოძრაობა ემორჩილება გარკვეულ კანონებს. ფიზიკის ნაწილს, რომელიც შეისწავლის სხეულთა მოძრაობას, მექანიკა ეწოდება. 

## ლიტერატურა
*ი.კიკოინი, ა.კიკოინი, „ფიზიკა მერვე კლასის სახელმძღვანელო“, თბ., 1989
*ბ. ბუხოვცევი, ი. კლიმენტოვიჩი, გ. მიაკიშევი. „ფიზიკა მეცხრე კლასის სახელმძღვანელო“, თბ., 1988
*ვ.ა. ვაშაყმაძე, „ფიზიკა მოსამზადებელი განყოფილების მსმენელებისა და აბიტურიენტებისათვის“, თბ., 1985

კატეგორია:კინემატიკა
კატეგორია:მატერია
მემორიალური მოედანი

* 
**მემორიალური მოედანი** () — მემორიალი ქალაქ კონსტანტინოვსკში, როსტოვის ოლქი, რუსეთის ფედერაცია. მემორიალი შეიქმნა 1943 წლის იანვარში დიდ სამამულო ომში გერმანელი ფაშისტებისაგან ქალაქის დაცვის დროს დაღუპული ჯარისკაცების, სამოქალაქო ომის პერიოდში ქალაქის გათავისუფლებისას დაღუპულ ჯარისკაცთა პატივისცემის ნიშნად. მემორიალის შემადგენლობაში შედის უცნობი ჯარისკაცის საფლავი. 

მისამართი: როსტოვის ოლქი, ქალაქი კონსტანტინოვსკი, 25 ოქტომბრისა და კომკავშირის ქუჩების გადაკვეთა.

## ისტორია
ქალაქ კონსტანტინოვსკის მოედანზე მდებარე მემორიალი წარმოადგენს ძეგლების კომპლექსს, რომელიც ეძღვნება სხვადასხვა დროს ქალაქის გათავისუფლებისა თუ დაცვის დროს დაღუპულ მემორიალებს. ასევე მემორალის ერთ-ერთი ძეგლი ეძღვნება იმ ადამიანებს ვინც წვლილი შეიტანა ჩერნობილის ატომური ელექტროსადგურის ავარიის ლიკვიდაციაში. მემორიალური კომპლექსი დაამზადა არქიტექტურული ორგანიზაციების ჯგუფმა: როსტოვის ოლქის არქიტექტურისა და ქალაქდაგეგმარების ჯგუფი - წამყვანი არქიტექტორი იური ზოლოტოვი. 

კომპლექსის ცენტრში დგას სტელა მარადული ცეცხლით. სტელის სიმაღლე არის 12,5 მეტრი, რომელიც დგას ბეტონის კვარცხლბეკზე. სტელა და კვარცხლბეკი რკინა-ბეტონითაა დამზადებული. კვარცხლბეკი მოპირკეთებულია ნაცრისფერი და ვარდისფერი ტუფით. სტელის მარჯვენა მხარეს დამონტაჟებულია საფლავის სიმბოლოები, მასზე ნაცრისფერი ტუფით აწერია „1920“ და „1943“. 

საფლავის ქვემოთ, რომელსაც აქვს წარწერა „1943“ მდებარეობს ძმათა სასაფლაო, რომლებიც დაიღუპნენ 1943 წელს ქალაქ კონსტანტინოვსკის გათავისუფლების დროს. საფლავის წინა მხარეს დაკიდებულია მემორიალური დაფა, რომელზეც წარწერაა  კვარცხლბეკზე დამონტაჟებულია მარმარილოს დაფა, რომელზეც 76  დაღუპული ჯარისკაცის სახელებია დაწერილი.

საფლავის ქვემოთ, რომელსაც აქვს წარწერა „1920“. ეძღვნება სამოქალაქო ომში დაღუპულ მეომრებს. მემორიალური კომპლექსისი წინა მხარეს მიმაგრებულია მემორიალური დაფა, რომელზზეც წარწერაა:  კვარცხლბეკზე მდებარე მემორიალურ დაფაზე კი დაწერიალია: 

1979 წელს მოედანზე დაკრძალეს 1920 წელს დაღუპული ქალაქის დამცველები. 1979 წლის 15 დეკემბერს შედგა ძეგლის საზეიმო გახსნა. 

განცალკევებით მდგომ კვარცხლბეკზე ჰკიდია მემორიალური დაფა, რომელზეც არის წარწერა:  ძმათა სასაფლაოზე დაკრძალულია 195 ადამიანი. მემორიალის ტერიტორია კეთილმოწყობილია.

## რესურსები ინტერნეტში
* Мемориальная площадь
* Мемориальная площадь. Воинское захоронение 

## სქოლიო
კატეგორია:როსტოვის ოლქის ძეგლები
სატახტოთა თამაში (სეზონი 7)

ამერიკული ფენტეზის ჟანრის ტელესერიალ **„სატახტოთა თამაშის“** მეშვიდე სეზონის პრემიერა გაიმართა HBO-ზე, 2016 წლის 17 ივლისს და დასრულდა 27 აგვისტოს. სეზონი ეფუძნება ჯორჯ რეიმონდ რიჩარდ მარტინის რომანების სერიის „ყინულისა და ცეცხლის სიმღერა“ ჯერ გამოუცემელ მასალას. სერიალის ავტორები არიან დევიდ ბენიოფი და დ. ბ. უაისი.  

2016 წლის 21 აპრილს HBO-მ მეშვიდე სეზონის წარმოება შეუკვეთა. გადაღება 2016 წლის 31 აგვისტოს დაიწყო, ძირითადად - ჩრდილოეთ ირლანდიაში, ესპანეთში და ისლანდიაში.

სეზონში მონაწილეობს მსახიობთა დიდი გუნდი. მათში შედიან პიტერ დინკლიჯი, ლენა ჰიდი, ნიკოლაი კოსტერ-ვალდაუ, ემილია კლარკი და კიტ ჰერინგტონი. ახალი პერსონაჟების შემსრულებელ მსახიობებს შორის არიან ჯიმ ბროუდბენტი და ტომ ჰოპერი

## ეპიზოდები

## გამოხმაურება
### კრიტიკოსების გამოხმაურებები
### რეიტინგები
## რესურსები ინტერნეტში
* ოფიციალური აშშ საიტი
* ოფიციალური ბრიტანული საიტი   
* 
* 

## სქოლიო
კატეგორია:2017 წლის ამერიკული ტელესეზონები
სეზონი 7
თავზეხელაღებული (სეზონი 2)

ამერიკული ვებ-ტელესერიალი „**თავზეხელაღებული**“ ეფუძნება Marvel Comics-ის ამავე სახელწოდების პერსონაჟის ისტორიებს. მეტ მერდოკი ადვოკატია და სუპერგმირის კოსტიუმით ყოველდღე ებრძვის უკანონობას, რომელიც ქალაქში განსაკუთრებით უილსონ ფისკის გამო არის გაბატონებული. მოქმედება მიმდინარეობს Marvel-ის კინოსამყაროში და თანხმობაშია მისი ფილმების და სხვა ტელესერიალების მოვლენებთან. სეზონის მწარმოებელია Marvel Television, ABC Studios-თან, DeKnight Prods.-თან და Goddard Textiles-თან ერთად, სტივენ ს. დენაიტის, როგორც შოურანერის და სერიალის შემქმნელის, დრიუ გოდარდის, როგორც კონსულტანტის თანამონაწილეობით. ჩარლი კოქსი სერიალში ასრულებს მერდოკის როლს.

სეზონის პირველი ორი ეპიზოდის პრემიერა პარიზში 2016 წლის 7 მარტს გაიმართა, ხოლო სრული, 13 ეპიზოდისგან შემდგარი სეზონი Netflix-ზე 13 მარტს გამოვიდა. კრიტიკოსებმა დადებითად შეაფასეს კასლის და ნაჩიოსის სერიალში გამოჩენა, ისევე, როგორც ბერნთალის შესრულების ხარისხი, მოქმედებითი სცენები და ზოგადი სიუჟეტი. თუმცა, ზოგმა უარყოფითად შეაფასა უილსონ ფისკის არყოფნა პირველი რამდენიმე ეპიზოდის განმავლობაში. სერიალის მესამე სეზონის დაკვეთა 2016 წლის ივლისში მოხდა.

## ეპიზოდები

## რესურსები ინტერნეტში
* 
* 
* 

## სქოლიო
კატეგორია:თავზეხელაღებულის სეზონები
კატეგორია:2016 წლის ამერიკული სატელევიზიო სეზონები
ანისა მახლუფი

**ანისა (ანისეჰ) მახლუფი** (; დ. 1929/1930, ლატაკია, სირია — გ. 6 თებერვალი 2016, დამასკო, სირია) — სირიის მმართველი დინასტიის ალ-ასადების ოჯახის მატრიარქი, რომელიც ქვეყანას 1971 წლიდან მართავს. 1971—2000 წლებში სირიის პრეზიდენტის ჰაფეზ ასადის მეუღლე და სირიის პირველი ქალბატონი. 2000 წლიდან სირიის პრეზიდენტის, ბაშარ ალ-ასადის დედა.

ეკონომისტმა ანისა მახლუფი აღწერა, როგორც „მრისხანე ფიგურა“ ალ-ასადის ოჯახსა და სირიის რეჟიმს შორის. იგი მხარს უჭერდა მძიმე სახის სამხედრო დარბევის მოწყობას სირიელი დემონსტრანტებისა და ამბოხებულების წინააღმდეგ.

1957 წელს ანისა დაქორწინდა სირიის არაბთა რესპუბლიკის საჰაერო ძალების ოფიცერზე ჰეფიზ ალ-ასადზე.

## სიკვდილი 
ანისა მახლუფი გარდაიცვალა 2016 წლის 6 თებერვალს დამასკოში, უცნობი მიზეზების გამო.

## სქოლიო
კატეგორია:დაბადებული 1929
კატეგორია:დაბადებული 1930
კატეგორია:გარდაცვლილი 6 თებერვალი
კატეგორია:გარდაცვლილი 2016
კატეგორია:ასადების ოჯახი
კატეგორია:სირიის პირველი ქალბატონები
კატეგორია:დაბადების თარიღი უცნობია
რიაშუ-და-კრუსი

**რიაშუ-და-კრუსი** () — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 163 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ პაუ-დუს-ფერუსის შემადგენლობაში.

2010 წლის მონაცემებით, მოსახლეობა 3 165 ადამიანს შეადგენდა, მოსახლეობის სიმჭიდროვე 24.88 კმ²-ზე. ფართობი 127 223 კმ²-ია.

## იხილეთ აგრეთვე
* რიუ-გრანდი-დუ-ნორტი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რიუ-გრანდი-დუ-ნორტის მუნიციპალიტეტები
ლგბტ უფლებები საქართველოში

საქართველო პოსტ-საბჭოთა ქვეყნებიდან, ევროკავშირის წევრი ბალტიისპირეთის ქვეყნების გამოკლებით, ერთადერთია, რომელიც პირდაპირ კრძალავს ლგბტ ადამიანების დისკრიმინაციას კანონმდებლობით. ამისდა მიუხედავად, ჰომოსექსუალობა ითვლება მართლმადიდებლური ღირებულებებიდან დიდ გადახვევად.
 
## ერთსქესიანი სექსუალური აქტების ლეგალურობა 
1933 წელს საბჭოთა კავშირის კრიმინალურ კოდექსს დაემატა 121-ე მუხლი, რომელიც კრძალავდა კაცების ჰომოსექსუალობას. „დამნაშავეები“ ხუთ წლამდე ვადით ხვდებოდნენ შრომა-გამოსასწორებელ ციხეში. ისტორიკოსების აზრით, ამ კანონით იოსებ სტალინს სურდა ქვეყანაში შობადობის კოეფიციენტის გაზრდა. ამ კანონს ასევე აქტიურად იყენებდნენ დისიდენტურ მოძრაობების ორგანიზიებაში მხილებული ინდივიდების დასასჯელად. 1991 წლიდან საქართველომ დამოუკიდებლობა მოიპოვა, რის გამოც ამ კანონონით აღარავინ ისჯებოდა. 2000 წელს საქართველოს მთავრობამ განაახლა კრიმინალური კოდექსი, რათა ევროსაბჭოს სტანდარტებს მიახლოებოდა. 

სისხლის სამართლის კოდექსის 140-ე და 141-ე მუხლების თანახმად როგორც ჰეტეროსექსუალ, ასევე ჰომოსექსუალ ადამიანებს 16 წლიდან აქვთ სექსზე ნებართვის გაცემის უფლება.

## დისკრიმინაციისგან დაცვა 
2006 წლიდან, საქართველოს შრომის კოდექსის მუხლი 2(3) კრძალავს დისკრიმინაციას სამუშაო სივცრეში სექსუალური ორიენტაციის ნიშნით. 2012 წლიდან სექსუალობის ნიშნით ჩადენილი დანაშაული სასამართლოზე უფრო მკაცრი სასჯელის მინიჭების მიზეზი შეიძლება გახდეს.

2014 წლის 2 მაისს პარლამენტმა მიიღო ანტიდისკრიმინაციული კანონი, რომელიც გმობს სექსუალური ორიენტაციისა და გენდერული იდენტობის ნიშნით ყველა სახის დისკრიმინაციას. ის ძალაში შევიდა 2014 წლის 7 მაისს.  

## სიძულვილით გამოწვეული დანაშაული 
2012 წელს არასამთავრობო ორგანიზაცია ქალთა ინიციატივის თანადგომის ჯგუფის (WISG) ჩატარებული კვლევის მიხედვით ლგბტ პირთა 32% ერთხელ მაინც გამხდარა ფიზიკური ძალადობის მსხვერპლი, 89.93% კი ფსიქოლოგიური და სიტყვიერი ძალადობის მსხვერპლი. 

2007 წლის ოქტომბერში, რუსთავი 2-ის რეალითი შოუ ბარი-4-ის ერთ-ერთმა მონაწილემ, პაკო ტაბატაძემ პროდიუსერების დავალებით საჯაროდ გააკეთა განაცხადი  თავისი ჰომოსექსუალობის შესახებ (კამინგ-აუტი). საქართველოს მართლმადიდებლური ეკლესიის ლიდერის, ილია მეორის თხოვნის შემდეგ, პრეზიდენტმა, მიხეილ სააკაშვილმა აიძულა შოუს პროდიუსერები რამდენიმე დღეში დაეტოვებინა გეი კონკურსანტს სატელევიზიო შოუ. 

2016 წლის ივნისში ჩატარებული რაოდენობრივი კვლევის შედეგების თანახმად საზოგადოების დამოკიდებულება გეი და ლესბოსელი ადამიანების მიმართ ერთნაირად ნეგატიურია; ბისექსუალი კაცებისა და ტრანსგენდერი ქალების მიმართ უფრო ნეგატიური დამოკიდებულება აქვს საზოგადოებას, ვიდრე ბისექსუალი ქალებისა და ტრანსგენდერი კაცების მიმართ. კვლევამ ასევე აჩვენა, რომ ქართველებში ბიფობია შედარებით უფრო მძაფრია, ვიდრე ჰომოფობია, რასაც ბისექსუალების ორიენტაციის „ცვალებადობით“ ხსნიან. ტრანსფობიას რაც შეეხება, მამრობითი სქესის წარმომადგენლები უფრო ტრანსფობები არიან, ვიდრე მდედრობითი სქესისანი. რესპონდენტთა  პასუხების დიდი ნაწილი აიხსნება მათი პოლიტიკური და რელიგიური შეხედულებებით. მემარჯვენე რელიგიური ფუნდამენტალისტები უფრო ხშირად ავლენენ ჰომოფობიურ, ბიფობიურ და ტრანსფობიურ დამოკიდებულებებს.

## სქოლიო
კატეგორია:ლგბტ
სენეგალის ეთნიკური ჯგუფები

მინი|სენეგალის ეთნიკური ჯგუფების რუკა 1850 წელს, დევიდ ბოილატის ჩანახატი.
სენეგალის ტერიტორიაზე ცხოვრობს ბევრი ეთნიკური ჯგუფი. 2005 წლის მონაცემებით მათი რაოდენობა შეადგენდა დაახლოებით 20-ს. ამ ეთნიკურ ჯგუფებს შეისწავლიდა ჩეიხ ანტა დიოპი, თუმცა მისი კვლევები დღეისთვის კამათის საგანს წარმოადგენს.

## მსხვილი ჯგუფები 
[მინი|[კუმბა ენდოფენ ჯოფ II]]
* უმსხვილესი ეთნიკური ჯგუფია ვოლოფი, რომელიც მთლიანი მოსახლეობის 43.3%-ს შეადგენს. ისინი ძირითადად დასავლეთში ცხოვრობენ. მათი ისტორიული ფესვები მოდის კაიორის, ვაალოს და ჟოლოფის სამეფოებიდან. მათი უმეტესობა მიურიდი ან ტიჯანია მუსლიმია. ვოლოფების დომინირება წლების განმავლობაში ქვეყნის მასშტაბით იზრდება, ამას სენეგალის ვოლოფიზაციას უწოდებენ. საუბრობენ ვოლოფზე.
* ფულბე არის ის ხალხი, რომლებიც საუბრობენ ფულანზე. ისინი სიდიდით მეორე ჯგუფია და შეადგენენ მოსახლეობის 23.8%-ს. დღეისთვის ჯოლას უმეტესობა აღიარებს ქრისტიანობას ან ისლამს, ბევრი ამ რელიგიიების და ანიმისტური რწმენების ურევს. ჯოლას ხალხი თავის ეთნიკურ განსხვავებას დიდ მნიშვნელობას ანიჭებს.
* რამდენიმე მცირე ჯგუფი დაკავშირებულია მანდინკასთან. მათი საერთო რაოდენობა მთლიანი მოსახლეობის 4%-ს შეადგენს.
* სონინკები მოსახლეობის 0.5%-ს შეადგენენ. სონინკების უმეტესობა ტრადიციულად მალიში ცხოვრობს. სონინკების ისლამიზაცია სხვა ეთნიკურ ჯგუფებზე ადრე მოხდა.

## ლიტერატურა 
*
* Papa Oumar Fall, «The ethnolinguistic classification of Seereer in question», in Altmayer, Claus / Wolff, H. Ekkehard, Les défis du plurilinguisme en Afrique, Peter Lang, Frankfurt am Main, Berlin, Bern, Bruxelles, New York, Oxford, Wien, 2013, pp.&nbsp;47–60

## რესურსები ინტერნეტში 
* The ethnic groups of Senegal

## სქოლიო 
კატეგორია:დემოგრაფია ქვეყნების მიხედვით
კატეგორია:სენეგალის ისტორია
კატეგორია:სენეგალი
ერიკ კრიპკე

**ერიკ კრიპკე** (, დ. 24 აპრილი, 1974) — ამერიკელი ტელესცენარისტი. იგი აგრეთვე არის რეჟისორი და პროდიუსერი. ცნობილია, როგორც ტელესერიალების „ზებუნებრივი“,  „რევოლუცია“ და, უკანასკნელ პერიოდში, NBC-ის სერიალის „დროის გარეშე“ ავტორი.

## რესურსები ინტერნეტში
*
*ოფიციალური საიტი

კატეგორია:დაბადებული 1974
კატეგორია:დაბადებული 24 აპრილი
კატეგორია:ამერიკელი მწერლები
კატეგორია:ამერიკელი რეჟისორები
კატეგორია:ამერიკელი ტელეპროდიუსერები
კატეგორია:ამერიკელი მამაკაცი მწერლები
კატეგორია:ამერიკელი მამაკაცი სცენარისტები
კატეგორია:რეჟისორები ანბანის მიხედვით
კატეგორია:ცოცხალი ადამიანები
ძერენი (გვარი)

**ძერენი** () — წყვილჩლიქოსან ძუძუმწოვართა გვარი ნამდვილი ანტილოპების ქვეოჯახისა. მოიცავს აზიური ანტილოპების სამ სახეობას:
* ძერენი (*Procapra gutturosa*)
* ტიბეტური ძერენი (*Procapra picticaudata*)
* პრჟევალსკის ძერენი (*Procapra przewalskii*)

უძველესი ნამარხები თარიღდება პლიოცენითა და ადრეული პლეისტოცენით. გავრცელებული იყო ცენტრალურ აზიაში, რომელიც დღევანდელთან შედარებით უფრო ნესტიანი და თბილი იყო. ცნობილია, რომ კუკუნორის ტბის მიდამოებში, ნეოლითის ხანაში მათზე ადამიანები ნადირობდნენ.

## ლიტერატურა 
* Ronald M. Nowak: Walker's Mammals of the World. Johns Hopkins University Press, 1999 ISBN 0-8018-5789-9

## სქოლიო 
*
კატეგორია:ძროხისებრნი
სენეგალის დროშა

**სენეგალის დროშა** () — სენეგალის ეროვნული სიმბოლო. წარმოადგენს მართკუთხა ქსოვილს სამი ვერტიკალური ზოლით და ხუთქიმიანი მწვანე ვარსკვლავით ცენტრში. ზოლების ფერებია: მწვანე, ყვითელი და წითელი. მიღებულია 1960 წელს. მან ჩაანავლა მალის ფედერაციის დროშა.

## რესურსები ინტერნეტში 
* Flags of the World - Senegal ()

## სქოლიო 
კატეგორია:მსოფლიოს ქვეყნების დროშები
კატეგორია:ვარსკვლავებიანი დროშები
კატეგორია:დროშები ანბანის მიხედვით
ალარიხი

საკუთარი სახელი **ალარიხი** შეიძლება აღნიშნავდეს:

* ალარიხ I — ვესტგოთების პირველი მეფე (382-410 წწ.)
* ალარიხ II — ვესტგოთების მეფე  (484-507 წწ.)
ბურიგანგა

**ბურიგანგა** (ბენგ, বুড়িগঙ্গা, ძველი განგი) — მდინარე. მიედინება ბანგლადეშის დედაქალაქ დაკას სიახლოვეს. მდინარე განგისა და ბრაჰმაპუტრას შორის  წარმოქმნილი ერთ-ერთი შემაერთებელი მკლავი. მდინარის საშუალო სიღრმეა 12 მ, მაქსიმალური სიღრმე — 28 მ.

## სამეურნეო დანიშნულება
ბურიგანგა ქვეყნის მნიშვნელოვანი სატრანსპორტო არტერიაა.  მასზე ინტენსიურად მოძრაობენ გემები. მიუხედავად მისი არასასიამოვნო სუნისა და შავი ფერისა, ადგილობრივი მცხოვრებნი მდინარეს იყენებენ დასაბანად და ტანსაცმლის დასარეცხად.

## ეკოლოგიური მდგომარეობა
ბურიგანგა ითვლება პლანეტის ერთ-ერთ ყველაზე დაბინძურებულ მდინარედ.  წყალი არა მარტო სასმელად არის უვარგისი, არამედ დასაბანად და ტექნიკური მიზნებით გამოსაყენებლადაც კი. თუმცა ქვეყანაში მოქმედებს კანონიერი აკრძალვა და შეზღუდულია მასში საყოფაცხოვრებო და სამრეწველო ნარჩენების ჩაყრა, მაგრამ ყოველდღიურად ჩაედინება 1,5 მლნ. მ³სამრეწველო ნარჩენები. იგი ბიოლოგიურად მკვდარ მდინარეებს მიეკუთვნება.

## გალერეა

Image:Large launches waiting at Sadarghat on the Buriganga River.jpg|
Image:A boatman sells pineapples at Sadarghat on the Buriganga River.jpg|
Image:Dhaka-bangla-port.jpg|
Image:Steamers in Sadarghat Dhaka.jpg|
Image:BD Sadarghat 4.JPG|
Image:BurigangaReclaim.JPG|
Image:Burigonga River.jpg|
Image:Evening of Burigonga River.jpg|

## რესურსები ინტერნეტში
*ბურიგანგა
*მსოფლიოს 10 ყველაზე დაბინძურებული მდინარე
*მეცნიერებმა დაასახელეს მსოფლიოს ერთი ყველაზე დაბინძურებული მდინარე 

კატეგორია:ბანგლადეშის მდინარეები
ციმბირული გარეთხა

**ციმბირული გარეთხა** () — წყვილჩლიქოსანი ძუძუმწოვარი თხის გვარისა. მისი სხეულის სიგრძეა 130-165 სმ, მასა 100-130 კგ. აქვს ძალზე დიდი და მასიური რქები (ვაცის რქების სიგრძე 130 სმ-მდეა, ნეზვისა 40 სმ-მდე). შეფერილია მონაცრისფრო-მურად. ზურგის გასწვრივ გასდევს მურა ზოლი. გავრცელებულია სამხრეთ ციმბირის შუა და ცენტრალური აზიის მთებში. მაკეობის ხანგრძლივობაა 170-180 დღე-ღამე. შობს ერთ, იშვიათად 2 თიკანს. ბუნებაში ცოცხლობს 15-17 წელი, რაოდენობის მკვეთრი შემცირების გამო ციმბირულ გარეთხაზე ნადირობა მრავალ ადგილას აკრძალულია.

## ლიტერატურა 
კატეგორია:თხები
კატეგორია:აზიის ძუძუმწოვრები
კატეგორია:პაკისტანის ძუძუმწოვრები
პრეისტორია

**პრეისტორია** („პრე-“ „წინარე-“, წინარეისტორია) — საზოგადოების განვითარების უძველესი ხანა, რომლის შესახებ წერილობითი ძეგლები არ მოგვეპოვება; ეს არის პერიოდი პირველი ადამიანის წარმოშობიდან დამწერლობის წარმოშობამდე. ამ ეპოქის შესახებ ცნობებს მხოლოდ არქეოლოგიური გათხრები გვაწვდიან.

მეცნიერები კაცობრიობის პრეისტორიის დასახასიათებლად იყენებს ცნებას „პირველყოფილობა“ ანუ „პირველყოფილი ეპოქა“. პრეისტორია ადამიანის განვითარების იმ სტადიებს მოიცავს, რომლებიც წინ უძღოდა ისტორიული (დამწერლობის შემდგომ) ხანის დადგომასა და უძველესი ცივილიზაციების წარმოშობას. მაშასადამე, პირველყოფილი ეპოქა, სულ მცირე 5-6 მილიონი წლის წინ დაიწყო. ამ დროიდან აფრიკის კონტინენტზე ბინადრობდნენ თანამედროვე ადამიანების უშორესი წინაპრები.

პრეისტორია მოიცავს ქვისა და ლითონის ხანის პერიოდებს. ქვის ხანა თავის მხრივ სამ ნაწილად იყოფა:
*პალეოლითი
*მეზოლითი
*ნეოლითი

ლითონის ხანა ასევე, თავის მხრივ სამ პერიოდად იყოფა:
*ენეოლითი
*ბრინჯაოს ხანა
*რკინის ხანა

## იხილეთ აგრეთვე
*ქვის ხანა
*ბრინჯაოს ხანა

## რესურსები ინტერნეტში
*თრიალეთის პეტროგლიფები 
*ძველი ქვის ხანა საქართველოში
*პირველყოფილი ადამიანები
*უცხო სიტყვათა ლექსიკონი
*პრეისტორიული ეპოქა
*პრეისტორია 1.
*პრეისტორია 2.

კატეგორია:ისტორიული პერიოდები
კატეგორია:არქეოლოგიური პერიოდები
*
ცხენი

**ცხენი** () — კენტჩლიქოსანი ცხოველების გვარი ცხენისებრთა ოჯახისა. ველური ცხენი გავრცელებული იყო ევროპაში (ამჟამად ამომწყდარია), აზიასა და აფრიკაში. მოიცავს ოთხი ქვეგვარის 7 სახეობას და მათ ქვესახეობებს: 1. ნამდვილი ცხენი (გარეული ცხენი), 2. ვირი (აფრიკული ველური ვირი, ნუბიური ვირი, კანჯარი, კიანგი), 3. ზებრა (მთის ზებრა, ბარის ზებრა), 4. Dolichohippus (გრევის ზებრა). ამჟამად ცხენის გარეული სახეობების უმრავლესობა ამომწყდარია, ხოლო გადარჩენილები კანონითაა დაცული.

## ლიტერატურა 
*
კატეგორია:ცხენისებრნი
ლუბნა ტაჰტამუნი

**ლუბნა ჰამიდ ტავფიკ ტაჰტამუნი** (; დ. 24 იანვარი 1976, იორდანია) — იორდანიელი ბიოლოგი, რომელიც ცნობილია თავისი საქმიანობით განვითარებად ბიოლოგიასა და კიბოს კვლევის სფეროში. იორდანიის ქალაქ ზარქაში მდებარე ჰაშიმიდების უნივერსიტეტის ბიოლოგიისა და ბიოტექნოლოგიის დეპარტამენტის ხელმძღვანელია. თავისი საქმიანობით მოიგო მრავალი ჯილდო ძუძუს კიბოსთან ბრძოლაში და ცნობილია, როგორც უფლებადამცველი, რომელიც საშუალებას აძლევს ახალგაზრდა ქალებს არაბულ სამყაროში აირჩიონ კარიერა მეცნიერებაში. 2016 წელს BBC-მ იგი 100 ქალთა სიაში შეიყვანა.

## ადრეული წლები და განათლება 
ტაჰტამუნი ექვს შვილიანი ოჯახის მესამე ბავშვია და გაიზარდა იორდანიის ჩრდილოეთით მდებარე ქალაქ ირბიდში, რომელიც ცნობილია თავისი კარგად განათლებული მოსახლეობით. სწავლობდა იორდანიის უნივერსიტეტში, სადაც 1997 წელს ბაკალავრის და 2000 წელს მაგისტრის წოდება მიიღო. ტესტში მაღალი ქულის მიღების გამო, ჩაირიცხა და სწავლა განაგრძო ბიოლოგიის პროგრამაზე. მაგისტრის წოდებისთვის, იგი მუშაობდა სპეციალიზებული რეპროდუქციული ბიოლოგიის განვითარებაზე, ქვეშ ჰამიდ ალ-ჰაჯის მეთვალყურეობის ქვეშ.

თავისი სადოქტორო წოდება მიიღო აშშ-ში, კოლორადოს სახელმწიფო უნივერსიტეტში, რომელიც 2005 წელს დაამთავრა, სადაც მუშაობდა ემბრიონის მიგრაციასა და მეტასტაზურ უჯრედებზე, ჯეიმზ ბამბურგის ხელმძღვანელობით. თავისი წარმატებასა და აშშ-ში სწავლისთვის მადლობა გადაუხადა თავის ოჯახს, რომელიც მას მისი სამეცნიერო კარიერაში მხარი დაუჭირა.
* საბუნებისმეტყველო მეცნიერებათა კოლეჯის ზაფხულის საერთაშორისო სტიფენდიის პრემია, 2012.
* ლორეალ-იუნესკოს პან-არაბული რეგიონალური სტიპენდია ქალთა მეცნიერებაში, 2011.
* 2011 წლის *ქალთა ორგანიზაცია ქალები მეცნიერებაში განვითარებადი მსოფლიოსთვის* (OWSD) ჯილდო არაბული რეიონის ახალგაზრდა ქალი მაცნიერები ბიოლოგიაში.
* მეფე ჰუსეინის ბიოტექნოლოგიისა და კიბოს ინსტიტუტის (KHIBC) პრიზი, 2009.
* პირველი ადგილი სტუდენტური სამეცნიერო კვლევითი კონკურსში, მეფე აბდალაჰის ფონდი განვითარებისთვის, ჰაშიმიდების უნივერსიტეტი, 2008.

## რესურსები ინტერნეტში
* ლუბნა ტაჰტამუნის ვიდეო მხატვრული ფილმიდან BBC-ის 100 ქალი

## სქოლიო
კატეგორია:დაბადებული 24 იანვარი
კატეგორია:დაბადებული 1976
კატეგორია:იორდანელი ბიოლოგები
კატეგორია:იორდანელი მეცნიერები
კატეგორია:ცოცხალი ადამიანები
ოსტრობრამსკის ღვთისმშობლის ხატის ტაძარი

* 
**ოსტრობრამსკის ღვთისმშობლის ხატის ტაძარი** () —  მართლმადიდებლური ეკლესია ხუტორ სტაროზოლოტოვსკში, როსტოვის ოლქი, რუსეთის ფედერაცია.  მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონის ეპარქიას.

ეკლესიის მისამართი: რუსეთის ფედერაცია, როსტოვის ოლქი, კონსტანტინოვსკის რაიონი, ხუტორი სტაროზოლოტოვსკი.

## ისტორია 
სტანიცა ზოლოტოვსკში პირველი ცნობები მოქმედი ტაძრის შესახებ მიეკუთვნება 1763 წელს. ამ პერიოდში ძველი ეკლესიის ადგილზე ააშენეს და აკურთხეს ახალი ხის ეკლესია მიქაელ მთავარანგელოზის სახელზე. 1817 წელს აუცილებელი გახდა ახალი ეკლესიის აგება, რომელიც ააშენეს კიდეც, მაგრამ დაიწვა 1884 წელს. ამავე წელს კაზაკებმა ააშენეს ახალი ერთსაკურთხევლიანი ეკლესია, კვლავ მიქაელ მთავარანგელოზის სახელზე, მაგრამ ახლა უკვე ქვის საძირკველზე. მისი უკანასკნელი მღვდელი იყო ნიკოლოზი, რომელიც დააპატიმრეს 1938 წელს, თავად ეკლესია კი დახურეს. 

1941 წელს სტანიცაში მოქმედი ხის ეკლესია დაანგრიეს, რათა მდინარეზე გადასასვლელი აეშენებინათ, რომელიც შემდეგ გერმანელმა ფაშისტებმა ააფეთქეს. 

მომავალში საეკლესიო ცხოვრება აღორძინდა ხუტორ სტაროზოლოტოვსკში. 1990-იანი წლების ბოლოს ახალ სტანიცაში ნოვოზოლოტოვსკში, რომელიც დააარსეს მდინარე დონის მარცხენა ნაპირზე, კაზაკების ინიციატივით ძველი ეკლესიის ადგილზე დააყენეს და აკურთხეს ჯვარი. 

2004 წელს  ხუტორში ააგეს კარის ეკლესია ოსტრობრამსკის ღვთისმშობლის ხატის სახელზე. ტაძარი აკურთხეს 2005 წლის 3 ოქტომბერს, დაადგეს გუმბათი და სამრეკლო. 

ფრესკები, კანკელი და ხატები მოხატეს როსტოველმა ხატმწერებმა. ეკლესიასთან ააგეს სამრევლო სახლი, სადაც იგეგმება სასულიერო-საგანმანათლებლო ცენტრის აგება. ტაძრის დღესასწაულია ძვ. სტილით 26 დეკემბერი (ახ. სტილით 8 იანვარი). 

## რესურსები ინტერნეტში
* Белая Калитва. Церковь Введения во храм Пресвятой Богородицы.
* Приходы . Волгодонская епархия.
* Приход храма Введения во храм Пресвятой Богородицы

## სქოლიო
კატეგორია:როსტოვის ოლქის ეკლესიები
კატეგორია:XXI საუკუნის ეკლესიები
შინაური ვირი

**შინაური ვირი**, ასევე ცნობილია როგორც **სახედარი** () — კენტჩლიქოსანი ცხოველი ცხენის გვარისა. აფრიკული ველური ვირის ქვესახეობა.
შინაური ვირის ჯიშის ორი ჯგუფი არსებობს:
* აფრიკისა და აზიის ადგილობრივი ტანმორჩილი (მ. შ. ყაზახური, შუა აზიისა და კავკასიური) და ტანადი ვირი (მ. შ. ჩინური, შანდურის ვირი);
* კულტურული ვირის ჯიშები, რომლებსაც ძირითადად იყენებენ, ჯორის გამოსაყვანად. ამ მხრივ მნიშვნელოვანია პუატუური (საფრანგეთი), კატალონიური (ესპანეთი) და ამერიკული ვირები.

ვირს სასაპალნე და შესაბმელ პირუტყვად იყენებენ. განსაკუთრებით მთაგორიან ადგილებში და ბილიკებით სავალ გზებზე. ვირს საშუალოდ შეუძლია ზურგით 70-80 კგ-მდე ტვირთის გადატანა, საზიდრით კი — 2,5 ტ-მდე. ვირს სამუშაოდ 2 წლიდან იყენებენ. საქართველოში (კახეთში, მესხეთ-ჯავახეთში, აფხაზეთში) გავრცელებული ვირი ტანად პატარაა, სიმაღლით 95 სმ. მოვლა-კვების მიმართ ნაკლებმომთხოვნია, გამძლე და ამტანია, იშვიათად ავადდება.

## ლიტერატურა 
კატეგორია:ვირები
კატეგორია:ცხენი
Blur-ის დისკოგრაფია

აქ წარმოდგენილია ინგლისური ალტერნატიული როკ-ჯგუფ Blur-ის დისკოგრაფია.

## ალბომები
### სტუდიური ალბომები
### საკონცერტო ალბომები
### კომპილაციური
### რემიქსული ალბომები
### ვიდეო ალბომები
### EP-ები
## ბოქს-სეტები
## სინგლები
### პრომოსინგლები
## სხვა წარმატებული სიმღერები
## სხვა მონაწილეობა
## ვიდეოგრაფია
### მუსიკალური ვიდეოები
### დოკუმენტურები
## რესურსები ინტერნეტში
* ოფიციალური საიტი
* Blur საიტზე AllMusic
* 
* 
## შენიშვნები
## სქოლიო
კატეგორია:ბრიტანელი შემსრულებლების დისკოგრაფიები
კატეგორია:Blur
დოტორ-სევერიანუ

**დოტორ-სევერიანუ** () — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 370 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ სერა-დი-სან-მიგელის შემადგენლობაში.

2010 წლის მონაცემებით, მოსახლეობა 6 492 ადამიანს შეადგენდა, მოსახლეობის სიმჭიდროვე 57.08 კმ²-ზე. ფართობი 113 737 კმ²-ია.

## იხილეთ აგრეთვე
* რიუ-გრანდი-დუ-ნორტი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:რიუ-გრანდი-დუ-ნორტის მუნიციპალიტეტები
ხარი

[250პქ|მინი|მარჯვნივ|ხარები [უღელი|უღელში]]
**ხარი** — კასტრირებული (დაკოდილი) კურო. გამოირჩევა მაღალი შრომისუნარიანობით, მშვიდი ხასიათით, აქვს მკვრივი ჩონჩხი, მოკლე და ძლიერი კისერი. იყენებენ როგორც სახორცე და მუშა ცხოველს. ადრე, როგორც წესი, კოდავდნენ მსხვილი ჯიშებისა და ჯიშნარევ ცხოველებს. დღეისათვის უმთავრესად ერთი წლის, სანაშენო მიზნებისთვის გამოუსადეგარ ხბოებს კოდავენ და ხორცის მიღებისათვის კვებავენ. ყველაზე ხშირად კასტრაციას მიმართავენ იმ მეურნეობებში, სადაც მეხორცული საქონელი საძოვარზე ჰყავთ, რადგან ასე ხარების დიდ ჯგუფებად შენახვა ხელსაყრელია.

## ლიტერატურა 
* 

კატეგორია:მსხვილი რქოსანი საქონელი
აფრიკული კამეჩები

**აფრიკული კამეჩები** () — წყვილჩლიქოსან ძუძუმწოვართა გვარი ძროხისებრთა ოჯახისა. გავრცელებულნი არიან მთელ აფრიკაში (საჰარის გარდა). მოიცავს ერთ სახეობას და მის ქვესახეობებს:
* გვარი აფრიკული კამეჩები
** აფრიკული კამეჩი
*** კაპის კამეჩი
*** აფრიკული ტყის კამეჩი
*** სუდანური კამეჩი
*** ნილოსის კამეჩი
*** მთის კამეჩი

## ლიტერატურა 
* Colin Groves und Peter Grubb: Ungulate Taxonomy. Johns Hopkins University Press, 2011, S. 1–317 (S. S. 119–124)

კატეგორია:ძროხისებრნი
*
სალამურას თავგადასავალი (ფილმი)

„**სალამურას თავგადასავალი**“ — ქართული საბჭოთა ანიმაციური თოჯინური ფილმი. ეფუძნება არჩილ სულაკაურის ამავე სახელწოდების ზღაპარს. გამოვიდა 1979 წელს.

ფილმი დაახლოებით 61 წუთიანია, თუმცა იყოფა ცალკე სერიებად. ესენია:

* უფლისწულის სიზმარი
* მოტაცება
* ბაია
* ალე ჰოპი
* მიდი მოადე
* წკიპურტი
* განთიადი

ფილმი ეძღვნება ბავშვთა საერთაშორისო წელს. 

## რესურსები ინტერნეტში
* 
* 

კატეგორია:1979 წლის ანიმაციური ფილმები
კატეგორია:ქართული ანიმაციური ფილმები
კატეგორია:კარლო სულაკაურის ფილმები
კაპის კამეჩი

**კაპის კამეჩი** () — წყვილჩლიქოსანი ძუძუმწოვარი აფრიკული კამეჩების გვარისა. აფრიკული კამეჩის ქვესახეობა. უდიდესია ქვესახეობებს შორის. უდიდესი მამრების წონა 910 კგ-ზე მეტია. გავრცელებულია სამხრეთ და აღმოსავლეთ აფრიკაში. სამხრეთით მობინადრე კამეჩები ზომაში ყველაზე დიდები და აგრესიულები არიან. იგი ყველაზე მუქია კამეჩებში, თითქმის შავი.

## ლიტერატურა 
* C. P. Groves, D. M. Leslie Jr. (2011) Family Bovidae (Hollow-horned Ruminants). pp. 585–588. In: Wilson, D. E., Mittermeier, R. A., (Hrsg.). Handbook of the Mammals of the World. Volume 2: Hooved Mammals. Lynx Edicions, 2009. ISBN 978-84-96553-77-4

კატეგორია:აფრიკული კამეჩები
კრასნი-სულინის გამარჯვების მემორიალი

**კრასნი-სულინის გამარჯვების მემორიალი** () — მემორიალური კომპლექსი ქალაქ კრასნი-სულინში,
როსტოვის ოლქი, რუსეთის ფედერაცია. მემორიალი ოფიციალურად გაიხსნა 1975 წელს. იგი მოიცავს სტელას, მარადიულ ცეცხლს, საბჭოთა ჯარისკაცის ძეგლსა და გმირების ხეივანს.

## ისტორია 
დიდი სამამულო ომის პერიოდში, 1942 წლის 21 ივლისს საბჭოთა ჯარებმა დატოვეს ქალაქი, რომლის ოკუპაციაც მოახდინეს გერმანელებმა.

1943 წლის 14 თებერვალს კრასნი-სულინი ოკუპანტებისაგან გაათავისუფლეს ვოროშილოვგრადის ოპერაციის ფარგლებში. 

კრასნი-სულინის ოკუპაცია მიმდინარეობდა შვიდი თვის განმავლობაში (1942 წლის 21 ივლისიდან 1943 წლის 14 თებერვლამდე). ოკუპაციის პერიოდში გერმანელმა ფაშისტებმა დახვრიტეს  400-ზე მეტი ქალაქის მაცხოვრებელი. 

გამარჯვების მემორიალი დაამონტაჟეს 1975 წლის 25 აპრილს მეტალურგთა კულტურის სასახლის წინ მდებარე გამარჯვების მოედანზე, დიდ სამამულო ომში საბჭოთა კავშირის 30-ე წლისთავის აღსანიშნავად და შინმოუსვლელ თანაქალაქელთა პატივისცემის ნიშნად. მემორიალის პროექტის ავტორი იყო ზანისი, ხოლო მოქანდაკე - ვ. ბატიაი.

მემორიალის ძირითადი ფიგურაა ექვსმეტრიანი ჯარისკაცის გამოსახულება, რომელსაც ხელში ავტომატი უჭირავს, ხოლო წელზე გამარჯვების ბაფთა აკრავს. ძეგლის მახლობლად დამონტაჟებულია სტელა, რომელიც მოპირკეთებულია მარმარილოს ფილებით და მარადიული ცეცხლით. სტელაზე დაწერილია სიტყვები რ. როჟდესტვენსკის „რექვიემიდან“: 

დიდების ხეივანზე არსებულ მარმარილოს ფილებზე მიმაგრებულია საბჭოთა კავშირის გმირების ბარელიეფები. ფილებზე წარმოდგენილნი არიან: ა. ალექსეევი, ა. გალატოვი, პ. დერნოვი, ფ. კალინინი, ი. კორნიენკო, ა. კრავცოვი, ი. პროსანდეევი, ვ. სიდორინი, ი. ომელჩენკო, ი. ჩისტოვი და დიდების ორდენის სრული კავალერი ვ. სამოხინი. 

2000 წელს დიდ სამამულო ომში გამარჯვების 55-ე წლისთავის მიჯნაზე დაიწყო ძეგლის სარესტავრაციო სამუშაოები.

## რესურსები ინტერნეტში
* Мемориал «Победа»
* Мемориал «Победа»
* Мемориал "Победа"

## სქოლიო
კატეგორია:როსტოვის ოლქის ძეგლები
აფრიკული ტყის კამეჩი

**აფრიკული ტყის კამეჩი**, **წითელი კამეჩი**, **ჯუჯა ტყის კამეჩი** ან **კონგოს კამეჩი** () — წყვილჩლიქოსანი ძუძუმწოვარი აფრიკული კამეჩების გვარისა. აფრიკული კამეჩის ქვესახეობა. ყველაზე პატარაა ქვესახეობებს შორის. მისი სიგრძეა მინდაოში 120 სმ, ხოლო წონა – 270კგ. ფერად მოწითალოა შავი ლაქებით მხრებსა და თავზე. ასევე ყურებზე გააჩნია ფუნჯები. გავრცელებულია ცენტრალურ და დასავლეთ აფრიკის ტყეებში. საკმაოდ განსხვავდება სხვა ქვესახეობებისგან და ზოგჯერ მას ცალკე სახეობადაც განიხილავენ (). ტყის და სხვა კამეჩების ჰიბრიდები ხშირია.  იგი ერთიანდება კაპის კამეჩთან (), დასავლეთ აფრიკულ სუდანურ კამეჩთან () და ცენტრალურ აფრიკულ ნილოსის კამეჩთან (). ტყის კამეჩი არის კამეჩების ერთადერთი სახეობა, რომელიც მხოლოდ წვიმიან ტყეებში ცხოვრობს (ნალექი 1500 მმ).

## ლიტერატურა 
* Korte, Lisa M (2008). "Habitat Selection at Two Spatial Scales and Diurnal Activity Patterns of Adult Female Forest Buffalo". Journal of Mammalogy. 89 (1): 115–125. doi:10.1644/06-MAMM-A-423.1.
* Melletti M.; Penteriani V.; Boitani L. (2007). "Habitat Preferences of the Secretive Forest Buffalo Syncerus Caffer Nanus in Central Africa". Journal of Zoology. 271 (2): 178–186. doi:10.1111/j.1469-7998.2006.00196.x.

## სქოლიო 
კატეგორია:აფრიკული კამეჩები
სენეგალის გერბი

მინი|სენეგალის გერბი
**სენეგალის გერბი** მიღებულ იქნა 1960-იან წლებში. მასზე ფრანგულ ენაზეა შესრულებული დევიზი: Un Peuple Un But Une Foi — „ერთი ხალხი, ერთი მიზანი, ერთი რწმენა“. გერბი შედგება პანაფრიკანული ფერებისა და მწვანე ვარსკვლავისგან, რომელიც სენეგალის დროშისგანაა აღებული.

## სიმბოლოები
გერბში ლომის გამოსახულება პრეზიდენტის ძალაუფლების სიმბოლოა, ბაობაბი — სენეგალის ტერიტორიის, ტალღოვანი ზოლი კი — მდინარე სენეგალს გამოხატავს.

## ისტორია

Coat of arms of Senegal (1960-1965).svg|სენეგალის გერბი 1960-1965 წლებში.

## რესურსები ინტერნეტში
*  

კატეგორია:გერბები
კატეგორია:სახელმწიფო გერბები
კატეგორია:გერბები ანბანის მიხედვით